Ericu950/Stoicheia-meter-silver huggingface dataset:
καὶ ἄλλως δὲ μέμφεται ὁ θεὸς τοῦ Ἰουδαίων ἔθνους τοὺς ἀποπεσόντας τοῦ ὕψους τοῦ θεοσεβοῦς πολιτεύματος , ὥσπερ δὲ ἐν κοιλάσι καὶ ἐν φάραγξι τοῦ τῆς κακίας βυθοῦ καταπεπτωκότας 0 .
σιὼν μὲν γὰρ ὄρος ἐστὶν ὑψηλόν , ἐφ ᾧ ὁ νεὼς τοῦ θεοῦ ᾠκοδόμητο ·
ἐπ  ὄρος ὑψηλὸν ἀνάβηθι , ὁ εὐαγγελιζόμενος Σιών , καί ·
καὶ ὁ λόγος δὲ ὁ εὐαγγελικὸς διὰ τοῦ Σιὼν ὄρους σημαίνεσθαι διὰ τῶν ἔμπροσθεν ἀπεδείκνυτο .
οἱ δὲ ταύτης ἐκπεσόντες τῆς ἐλπίδος ἐν φάραγγι προσπαρακειμένῃ τῇ Σιὼν πεπτώκασι ·
πάσῃ γὰρ ἀρετῇ κακία παράκειται , εἰς ἣν ἐκπίπτει ὁ τῆς ἀρετῆς ἐξολισθαίνων .
οὕτω γοῦν καὶ οἱ τῆς πίστεως ἐξαμαρτάνοντες εἰς ἀπιστίαν περιτρέπονται .
ὁ τοίνυν ἐκ περιτομῆς λαὸς τοῦ εὐαγγελικοῦ ὕψους ἐκπεσὼν καὶ τῆς ἐπουρανίου Σιὼν ἀπαλλοτριωθεὶς εἰς τὸν τῆς ἀπιστίας περιετράπη κρημνόν ·
διὸ καὶ ἐν ἀλλοφύλοις ἐλογίσθη παρὰ τῷ θεῷ .
ὅθεν ἡ προφητεία τὴν ἐσχάτην αὐτῶν ἀποβολὴν αἰνιττομένη τὸ ῥῆμα τῆς φάραγγος Σιὼν ἀνέγραψεν .
εἶτ ἐπειδὴ εἰκῆ φυσιοῦνται ἐν βυθῷ κακίας ὑπάρχοντες , φησὶ πρὸς αὐτούς ·
τί ἐγένετό σοι , ὅτι ἀνέβητε πάντες εἰς δώματα μάταια ;
θεωρῶν δὲ τῷ πνεύματι ὁ προφήτης τὰς κατὰ τοῦ σωτῆρος βοὰς αὐτῶν καὶ τὰς ἀθέους κατ αὐτοῦ δυσφημίας , δι ἃς ἀπεβλήθησαν , ἐπιφέρει ·
ἐνεπλήσθη ἡ πόλις βοώντων , καὶ ἐπεὶ ἔστιν ἁμαρτία πρὸς θάνατον , καθ ἣν ψυχὴ ἡ ἁμαρτάνουσα , αὕτη ἀποθανεῖται , τὸν τῆς ψυχῆς αὐτῶν θάνατον σημαίνων ἐπιλέγει ·
οἱ τραυματίαι σου οὐ τραυματίαι ῥομφαίας , οὐ δὲ οἱ νεκροί σου νεκροὶ πολέμου 0 1 .
πάντες οἱ ἄρχοντές σου πεφεύγασιν ἢ ἀνεστατώθησαν κατὰ τὸν Σύμμαχον , κατὰ δὲ τὸν Θεοδοτίωνα 0 ·
μετεκινήθησαν .
διὸ οὐκέτι κατὰ τὸ παλαιὸν παρ αὐτοῖς οὐ βασιλεὺς οὐχ ἡγούμενοι οὐκ ἀρχιερεῖς οὐ προφῆται , ἀλλ  οὐ δὲ Φαρισαῖοι οὐ δὲ Σαδδουκαῖοι οὐ δ ὅσοι τὸ παλαιὸν ταῖς παρ αὐτοῖς ἀρχαῖς τετίμηντο ·
πάντες γὰρ μετεκινήθησαν , οἱ δ εἰσέτι καὶ νῦν ἁλόντες ὑπὸ τούτων ψυχῶν πολιορκητοῦ πικρῶς δεδεμένοι εἰσίν , ἐπειδὴ σειραῖς τῶν ἑαυτοῦ ἁμαρτιῶν ἕκαστος σφίγγεται .
καὶ οἱ ἁλόντες πικρῶς δεδεμένοι εἰσί .
ταῦτα συνιδὼν ὁ προφήτης τῷ πνεύματι καὶ τὴν ἐκ τοσούτου ὕψους ἐπὶ τὴν ἐσχάτην κακίαν ὥσπερ τινὰ φάραγγα πτῶσιν τοῦ Ἰουδαίων λαοῦ ἀπολοφύρεται λέγων 0 ·
διὰ τοῦτο εἶπα Ἄφετέ με πικρῶς κλαύσομαι , μὴ κατισχύσητε παρακαλεῖν με ἐπὶ τὸ σύντριμμα τῆς θυγατρὸς τοῦ γένους μου , ἢ κατὰ τὸν Σύμμαχον 0 ·
μὴ παραμυθεῖσθέ με ἐπὶ τῇ ταλαιπωρίᾳ τῆς θυγατρὸς τοῦ λαοῦ μου ·
οἶδα γάρ φησιν ἀκριβῶς καὶ τῷ πνεύματι προορῶ , ὡς διὰ τὰ προλεχθέντα πάντα καὶ ἡ πόλις ἡ τῷ θεῷ ἀνακειμένη ἁλώσεται , καὶ πάντες οἱ ἐν αὐτῇ εἰς χεῖρας ἐχθρῶν παραδοθήσονται .
διόπερ ἐντεῦθεν ἤδη ἀποδύρομαι καὶ ὥσπερ ἐπὶ γνησίοις ἐμαυτοῦ σπλάγχνοις ἀποκλάομαι .
καὶ γὰρ πρὸς τοῖς προλεχθεῖσιν 0 ·
ἡμέρα ταραχῆς καὶ ἀπωλείας καὶ καταπατήματος καὶ πλάνησις παρὰ κυρίου σαβαὼθ ἐπῆλθε τῇ φάραγγι Σιών .
καὶ ταῦτα δὲ οἶμαι λέγεσθαι περὶ τῶν κατὰ τὸ αὐτὸ συνελθόντων ἐν τῇ κατὰ τοῦ σωτῆρος ἡμῶν ἐπιβουλῇ , περὶ ὧν ἐπιφέρει ·
πλανῶνται ἐπὶ τὰ ὄρη ἀπὸ μικροῦ ἕως μεγάλου αὐτῶν τὸν λαὸν ἅμα τοῖς ἄρχουσι σημαίνων .
εἶτ  ἐπάγει τὴν κατ αὐτῶν ἀπειλὴν φάσκων ·
οἱ δὲ Ἐλαμῖται ἔλαβον φαρέτρας , ἀναβάται ἵππων καὶ συναγωγὴ παρατάξεως .
δηλοῖ δὲ δυνάμεις ἀντικειμένας καὶ ἀφανεῖς , ἐχθροὺς καὶ πολεμίους , οἷς ὑπὸ τοῦ θεοῦ παρεδόθησαν .
ἐπεὶ δὲ οἱ Ἐλαμῖται ἑρμηνεύονται παραβλέποντες διὰ τὸ παρορᾶν τὴν σωτηρίαν τῶν ἀπολλυμένων καὶ μηδενὸς φείδεσθαι , εἰκὸς οὕτω κεκλῆσθαι τὰ πολιορκήσαντα αὐτοὺς στρατιωτικά , ἃ δὴ μεθ ἵππων καὶ μετὰ πλείστης δυνάμεως παραταξάμενα τῇ προλεχθείσῃ φάραγγι Σιὼν εἰς ἔσχατον ἐρημίας αὐτὴν ἤγαγον 0 .
διὸ ἐπιλέγεται ἑξῆς ·
καὶ αἱ ἐκλεκταὶ φάραγγές σου πλησθήσονται ἁρμάτων , οἱ δὲ ἱππεῖς ἐμφράξουσι τὰς πύλας τοῦ Ἰούδα καὶ εἰσελεύσονται , οὐχὶ νῦν οὐ δὲ κατὰ τὸν παρόντα καιρόν , ἀλλὰ τῇ ἡμέρᾳ ἐκείνῃ , λέγω δὲ ἐν τῷ προφητευομένῳ καιρῷ , εἰς τοὺς οἴκους τῆς πόλεως , ὅτε καὶ πολιορκοῦντες πάντα τόπον καὶ πᾶσαν γωνίαν τῆς πόλεως περιεργαζόμενοι ἀνακαλύψουσι τὰ κρυπτὰ τῶν οἴκων τῆς ἄκρας Δαυίδ .
ταῦτα δὲ ἦν τὰ ἀπόρρητα τῆς βασιλείας σύμβολα ἢ καὶ τὰ ἐν τῷ ἁγιάσματι ἀποκείμενα ·
ἃ οὐδενὶ ἐξῆν εἰ μὴ μόνῳ τῷ ἀρχιερεῖ ἐποπτεύειν , ἃ δὴ καὶ αὐτὰ τοῖς πολεμίοις παραδοθήσεσθαί φησιν .
καὶ ἴδοσαν ὅτι πλείους εἰσίν , ὁ Σύμμαχος ·
καὶ τὰ ῥήγματά φησιν οἴκου Δαυὶδ ὄψεσθε ὅτι ἐπληθύνθη .
ἐπὶ τούτοις μέμφεται τοὺς ἐν τῇ φάραγγι Σιών , ὡς ἀποστρέψασι τὰ ὕδατα τῆς ἀρχαίας κολυμβήθρας τὰ ὄντα ἐν τῇ πόλει , ἕτερον δὲ ἑαυτοῖς ὕδωρ ἐπινοήσασι μεταξὺ τῶν δύο τειχῶν .
ὕδωρ δὲ ἦν παλαιᾶς κολυμβήθρας ἐν τῇ πόλει ὁ τῆς παλαιᾶς καὶ θεοπνεύστου γραφῆς λόγος , ὃν ἀποστραφέντες ἀλλότριον ὕδωρ ἑαυτοῖς ἐπενόησαν τὰς παραδόσεις τῶν πρεσβυτέρων , διδάσκοντες διδασκαλίας καὶ ἐντάλματα ἀνθρώπων .
ἐφ ᾧ καὶ μέμφεται αὐτοὺς ὁ σωτὴρ ἀπελέγχων αὐτῶν τὴν παρανομίαν , ἐν οἷς φησι ·
καὶ ἠκυρώσατε τὸν λόγον τοῦ θεοῦ διὰ τὴν παράδοσιν ὑμῶν , ὑποκριταί .
τοῦτο δὲ καὶ αὐτὸ ὁ Ἰερεμίας ᾐνίττετο φάσκων ·
ἐμὲ ἐγκατέλιπον , πηγὴν ὕδατος ζῶντος , καὶ ὤρυξαν ἑαυτοῖς λάκκους συντετριμμένους , οἳ οὐ δυνήσονται ὕδωρ συνέχειν .
οὕτως οὖν ἀπέστρεψαν τὸ ὕδωρ τῆς παλαιᾶς κολυμβήθρας τὸ ἐν τῇ πόλει καὶ ἐπενόησαν ἑαυτοῖς ξένον ὕδωρ μεταξὺ τῶν δύο τειχῶν , λέγω δὲ τῆς παλαιᾶς καὶ καινῆς διαθήκης .
δύο γὰρ ταῦτα τείχη τῆς τοῦ θεοῦ πόλεως , δηλαδὴ τῆς κατὰ θεὸν πολιτείας τυγχάνει , ὧν μέσον ἀλλότριον καὶ ξένον ὕδωρ ἑαυτοῖς οἱ κατηγορούμενοι ἐπενόησαν τὰς τῶν πρεσβυτέρων παραδόσεις , ἐφ αἷς καὶ μέγα φρονοῦσιν οἱ παρ αὐτοῖς καλούμενοι δευτερωταί .
καὶ ἄλλο δέ τι χείριστον τετολμήκασιν οἱ δηλούμενοι ·
τοὺς γὰρ οἴκους τοὺς τῆς πόλεως καθελόντες τοῖς τούτων λίθοις συνεχρήσαντο εἰς οἰκοδομὴν ἰδίου ἑαυτῶν τείχους .
ἴδοις δ ἂν αὐτοὺς εἰσέτι καὶ νῦν τοῦτο πράττοντας , ἐπειδὰν τὰ ῥήματα τῆς θείας γραφῆς ἀπολαμβάνοντες τὰς οἰκείας περιτειχίζουσι μυθολογίας , ὥσπερ τινὰ φραγμὸν καὶ ἀσφάλειαν καὶ τεῖχος τοῖς ἰδίοις περιβάλλοντες μύθοις .
ὥσπερ γὰρ ξένον ποτὸν ἑαυτοῖς ἐπενόησαν , οὕτως καὶ τεῖχος ἴδιον περιέβαλον , λίθοις χρησάμενοι ταῖς τῶν θείων γραφῶν λέξεσι .
καὶ ταῦτά φησιν ἐπράξατε μὴ ἀναβλέψαντες πρὸς τὸν θεὸν τὸν ἀπ ἀρχῆς ποιήσαντα αὐτὴν καὶ τὸν πλάσαντα αὐτήν , λέγω δὲ τὴν παλαιὰν τῶν θεοπνεύστων γραφῶν κολυμβήθραν τὴν ἀπὸ πηγῶν τοῦ θείου πνεύματος προχεομένην .
καὶ ὁ Σύμμαχος δὲ τὰ κατὰ τὸν τόπον τοῦτον ἡρμήνευσε τὸν τρόπον ·
καὶ ὑδρεύσασθε τὸ ὕδωρ τῆς κολυμβήθρας τῆς κατωτέρας καὶ τοὺς οἴκους Ἰερουσαλὴμ ἠριθμήσατε καὶ καθείλετε τοὺς οἴκους ὀχυρῶσαι τὸ τεῖχος .
καὶ σύστημα ἐποιήσατε ἀνὰ μέσον τῶν τειχῶν καὶ τῆς κολυμβήθρας τῆς ἀρχαίας καὶ οὐκ ἀπεβλέψατε εἰς τὸν ποιήσαντα αὐτὴν καὶ τὸν πλάσαν τα αὐτὴν ἐκ μακροῦ οὐκ εἴδετε .
καὶ ὁ Θεοδοτίων δὲ οὕτως ἡρμήνευσε ·
καὶ συνηγάγετε τὸ ὕδωρ τῆς κολυμβήθρας τῆς κάτω καὶ τοὺς οἴκους Ἰερουσαλὴμ ἠριθμήσατε καὶ κατεσπάσατε τοὺς οἴκους εἰς ὀχυρώματα τοῦ τείχους .
καὶ ὕδρευμα ἐποιήσατε ἀνὰ μέσον τῶν δύο τειχῶν τῷ ὕδατι τῆς κολυμβήθρας τῆς ἀρχαίας καὶ οὐκ ἐνεβλέψατε εἰς τὸν ποιήσαντα αὐτὴν καὶ τὸν πλάσαντα αὐτὴν πόρρωθεν οὐκ ἐνεβλέψατε .
καὶ ἐκάλεσε κύριος σαβαὼθ ἐν τῇ ἡμέρᾳ ἐκείνῃ κλαυθμὸν καὶ κοπετὸν καὶ ξύρησιν καὶ ζῶσιν σάκκων , αὐτοὶ δὲ ἐποιήσαντο εὐφροσύνην καὶ ἀγαλλίαμα σφάζοντες μόσχους καὶ θύοντες πρόβατα ὥστε φαγεῖν κρέα καὶ πιεῖν οἶνον λέγοντες Φάγωμεν καὶ πίωμεν , αὔριον γὰρ ἀποθνῄσκομεν .
ὁ μὲν οὖν θεὸς ὡς ἐπὶ μεγάλοις τολμήμασι μὴ βουλόμενος τὸν θάνατον τοῦ ἁμαρτωλοῦ ὡς τὴν μετάνοιαν αὐτοῦ , θρηνεῖν αὐτοὺς καὶ ἀποκλάεσθαι τὴν ἑαυτῶν ἀπώλειαν παρεκελεύετο , οἱ δ ἐν τοιούτοις κακοῖς ἐξεταζόμενοι , ὡς ἂν ἀπεγνωκότες ἑαυτῶν τὴν σωτηρίαν εἰς ἀπόνοιαν ἐξώκειλαν , μέθῃ καὶ τρυφῇ ἑαυτοὺς ἐκδόντες ὡς οὐ διαδεξομένης αὐτοὺς θεοῦ κρίσεως μετὰ τὴν τοῦ θνητοῦ βίου τελευτήν 0 .
ἐντεῦθεν ὁ θεῖος Ἀπόστολος τῇ τούτων αὐτῶν συγχρησάμενος φωνῇ γράφει λέγων ·
εἰ νεκροὶ οὐκ ἐγείρονται , φάγωμεν καὶ πίωμεν , αὔριον γὰρ ἀποθνῄσκομεν .
ἀλλὰ ταῦτά φησι πάντα οὐκ ἔλαθε τὰ ὦτα κυρίου σαβαώθ .
διὸ ὥσπερ δεσμῷ θεοῦ καταδεθείσης αὐτῶν τῆς ἁμαρτίας ἀπόφασις ἐξενήνεκται κατ αὐτῶν φήσασα 0 ·
καὶ οὐκ ἀφεθήσεται αὕτη ἡ ἁμαρτία ὑμῖν , ἕως ἂν ἀποθάνητε .
ὅρα δὴ τὸ μέγεθος τῆς κατὰ τὴν ἀπόφασιν ἀπειλῆς καὶ ἐπίστησον ὡς οὐδαμοῦ διέβαλεν ἐν τούτοις τὸν λαὸν ἐπὶ εἰδωλολατρίᾳ , ἀλλ ὅτι εἰς δώματα ἀνέβησαν μάταια καὶ ὅτι βοῶν ἐπλήρωσαν τὴν πόλιν καὶ ὕδωρ ἑαυτοῖς ξένον ἐπενόησαν τὴν παλαιὰν κολυμβήθραν ἀποστραφέντες καὶ πρὸς τούτοις , ὅτι τεῖχος ἑαυτοῖς συνεστήσαντο τοὺς οἴκους τῆς πόλεως καθελόντες καὶ ταῦτα πράττοντες ἀναισθήτως εἶχον τῆς ἑαυτῶν ἀπωλείας ·
ἀλλ οὐχὶ καὶ ὁ προφήτης οὕτω διέκειτο ἀποθρηνῶν δὲ αὐτοὺς ἔλεγεν ·
ἄφετέ με πικρῶς κλαύσομαι ·
τὸ δ αἴτιον τοῦ πικροῦ κλαυθμοῦ τοῦτ ἦν ἄρα τὸ ἐπὶ τέλει κατ αὐτῶν ὁρισθὲν καὶ ἡ ἐκ θεοῦ ἐξενεχθεῖσα ἀπόφασις ἡ φήσασα ·
καὶ οὐκ ἀφεθήσεται ἡ ἁμαρτία αὕτη ὑμῖν , ἕως ἂν ἀποθάνητε .
ἐπειδὴ Σομνᾶς καὶ Ἐλιακεὶμ οἱ διὰ τῆς μετὰ χεῖρας λέξεως δηλούμενοι σύγχρονοι γεγόνασιν Ἑζεκίᾳ τῷ βασιλεῖ , ὡς μαρτυρεῖ ἡ τῆς ἱστορίας γραφή , ἀλλὰ καὶ αὐτὸς ὁ μετὰ χεῖρας προφήτης διδάσκων διὰ τῶν ἑξῆς ἐπιφερομένων ὡς ἐπιστάντος τοῦ Ἀσσυρίου τῇ πόλει καὶ πρὸ τοῦ ὑδραγωγοῦ τῆς κολυμβήθρας τῆς ἄνω ὁδοῦ τοῦ ἀγροῦ τοῦ γναφέως ἑστῶτος ἐξῆλθον πρὸς αὐτὸν Ἐλιακεὶμ ὁ τοῦ Χελκίου ὁ οἰκονόμος καὶ Σομνᾶς ὁ γραμματεύς , ἀκόλουθόν ἐστι τὰ προκείμενα ἐφαρμόσαι τῇ ἱστορίᾳ .
ἔλεγε τοίνυν ὁ Ἑβραῖος ἀρχιερέα γεγονέναι τὸν Σομνᾶν τρυφητήν τινα καὶ τὸν βίον ἄσεμνον ἄνδρα ·
ὡς καὶ προδοῦναι τὸν λαὸν καὶ αὐτομολῆσαι πρὸς Σεναχηρεὶμ τὸν τῶν Ἀσσυρίων βασιλέα , πρὸς ὃν κελεύεται βαδίζειν ὁ προφήτης εἰς τὸ παστοφόριον , ἢ κατὰ τὸν Σύμμαχον 0 ·
πρὸς τὸν σκηνοποιοῦντα , ἢ κατὰ τὸν Ἀκύλαν 0 ·
πρὸς τὸν σκηνοῦντα 0 ·
οὕτως γὰρ ἡρμήνευσαν οὗτοι τὸ παστοφόριον , εἰπεῖν τε αὐτῷ ·
μάτην , ὦ οὗτος , καὶ περιττῶς ἐνθάδε σαυτῷ πρὸς τῇ πέτρᾳ τῇ ὑψηλῇ ἐλατόμησας μνημεῖον , κολάψας ἐν αὐτῷ γράμμασι τὰ τῆς σαυτοῦ μνήμης σύμβολα οὐκ εἰδώς , ὅτι ὅρος ἐξενήνεκται κατὰ σοῦ παρὰ κυρίου σαβαώθ , κελεύων καθαιρεθέντα σε τῆς τιμῆς , ἧς ἐπὶ τοῦ παρόντος μετέχεις , καὶ γυμνωθέντα τῆς περικειμένης σοι στολῆς , τοῦ στεφάνου καὶ τῆς ἄλλης δόξης , πορρωτάτω τῆς ἐνταυθοῖ γῆς , ἐπὶ ξένης τινὸς καὶ μακρὰν ἀπῳκισμένης χώρας ἀποθανεῖν .
περιττῶς ἄρα ἐφιλοκάλεις τὸν πολὺν ἐκεῖνον συνάγων πλοῦτον καὶ τὰ ἅρματα καὶ τὸν λοιπὸν τῦφον , ὃν εἰσέτι καὶ νῦν περιβέβλησαι .
πάντα γὰρ ταῦτα ἔσται εἰς καταπάτημα , ἐπειδὰν καθαιρεθείης καὶ ἀπόβλητος γένοιο τῆς ἀρχιερωσύνης , ἧς ἀνάξιος ἀπεφάνθης , κριτὴς δὲ ὢν δίκαιος ὁ θεὸς καὶ κατ ἀξίαν ἑκάστῳ νέμων τὸ πρέπον 0 .
σοὶ μὲν ταῦτα ἐποίσει , τὸν δὲ ἕτερόν σου τὸν Ἐλιακεὶμ παῖδα καὶ δοῦλον ἀγαθὸν ἑαυτοῦ εἶναι δοκιμάσας , τὴν σὴν ἐνδύσει στολὴν καὶ τῷ στεφάνῳ τῆς ἀρχιερωσύνης τιμήσει ἐγχειρίσας αὐτῷ , ἣν τέως ἐπὶ τοῦ παρόντος σὺ πεπίστευσαι οἰκονομίαν ·
ἄξιος γὰρ ὁ ἀνὴρ τούτων 0 .
ἐπειδὴ καὶ προαχθεὶς ὑπὸ τοῦ θεοῦ , οὐκ ἔσται σοι ὅμοιος ὑπερήφανός τις καὶ ἀλαζών 0 .
χώραν δὲ πατρὸς ἐφέξει πρὸς πάντας τοὺς μέλλοντας ὑπ αὐτοῦ διοικεῖσθαι ·
διόπερ ὡς ἠπίῳ καὶ πράῳ τὴν δόξαν Δαυὶδ τοῦ βασιλέως τοῦ πραοτάτου καὶ δικαιοτάτου δώσει , ὥστε ἄρχειν τοῦ λαοῦ μετὰ πολλῆς ἐξουσίας , ὡς μηδένα ἀντιλέξειν τοῖς ὑπ αὐτοῦ πραττομένοις .
ἔσται δὲ ἐρριζωμένος καὶ ἐστηλωμένος καὶ βεβαίως ἱδρυμένος ἐπὶ τὴν αὐτοῦ λειτουργίαν , ὡς πάντα τὸν ἐν τῷ λαῷ ἔνδοξον μὴ ἀγωνιᾶν μη δ ὑφορᾶσθαι φθόνον ἢ βασκανίαν ἐξ αὐτοῦ γενησομένην ποτέ , πεποιθέναι δὲ ἐπ αὐτῷ ὡς ἐπὶ πατρί 0 .
πάντες γοῦν ἀθρόως ἀπὸ μικροῦ ἕως μεγάλου ἔσονται ἀνηρτημένοι αὐτῷ , θαρροῦντες αὐτοῦ τῇ περὶ πάντας κηδεμονίᾳ .
καὶ ταῦτα μὲν ἔσται περὶ τοῦτον , τὰ δὲ προλεχθέντα γενήσεται τῷ Σομνᾷ ·
κινηθήσεται γὰρ καὶ μετασταθήσεται αὐτὸς οὗτος ὁ νῦν ἐστηριγμένος ἐν τόπῳ πιστῷ , ἐπεὶ μὴ ὀρθῶς μη δὲ πιστῶς διῴκησεν ἣν ἐπιστεύθη οἰκονομίαν , διὸ μεταχθήσεται καὶ ἀφαιρεθήσεται τῆς τιμῆς , καὶ πεσεῖται ἡ δόξα ἀπ αὐτοῦ ·
καὶ ταῦτα περὶ αὐτὸν ἔσται , κρίναντος αὐτὸν ταῦτα παθεῖν τοῦ θεοῦ .
σωφρονίζει δὲ διὰ τούτων καὶ ἡμᾶς ὁ λόγος παιδεύων , μὴ χαυνοῦσθαι ἐν ταῖς εὐπραγίαις μη δ ἐπαίρεσθαι ἐν ταῖς ἀρχαῖς , ὡς καὶ τῆς κρίσεως ἀμνημονεῖν τοῦ θεοῦ .
εἶτ ἀκολούθως τῇ πρὸ ταύτης προφητείᾳ τῇ περὶ τῆς φάραγγος Σιὼν συνάψειέ τις τὰ προκείμενα καὶ τὸν καιρὸν τοῦ πάθους τοῦ σωτῆρος ἡμῶν ἀνοίσει καὶ αὐτά ·
τὸν μὲν ἐκπίπτοντα τῆς ἱερωσύνης Σομνᾶν εἰκόνα λέγων εἶναι τῶν κατὰ τὸν Μωσέως νόμον σωματικῶς ἱερωμένων παρὰ Ἰουδαίοις , οὓς μετὰ τὸ πάθος τὸ σωτήριον πείσεσθαι τὰ προφητευόμενα παυομένους τῆς ἱερωσύνης θεσπίζει , τὸν δὲ Ἐλιακεὶμ θεοῦ ἀνάστασιν ἑρμηνευόμενον σύμβολον εἶναι τῆς νέας καὶ καινῆς ἱερωσύνης , ἣν ἡ τοῦ σωτῆρος ἡμῶν ἀνάστασις ἐν τῇ αὐτοῦ ἐκκλησίᾳ καθ ὅλης τῆς οἰκουμένης συνεστήσατο .
Εἰ μὲν περὶ πραγμάτων πάλαι παρεληλυθότων καὶ τοῖς ἔργοις ἐκ μακροῦ τετελεσμένων μόνων διελάμβανον αἱ περὶ τῶν ἀλλοφύλων προφητεῖαι , περιττὸν ἦν αὐτὰς πολυπραγμονεῖν μηδὲν πρὸς ἡμᾶς περιεχούσας , νῦν δὲ πρὸς τῷ λέγειν τὰ μέλλοντα συμβήσεσθαι τοῖς εἰρημένοις ἔθνεσι καθ ἑκάστην προφητείαν ἰδιάζων φέρεται λόγος θεοσεβείᾳ προσήκων .
ὃ δὴ καὶ θαυμάσαι ἐστίν , ὅπως ἐφ ἑκάστου ἔθνους ἀφωρισμένως ἰδιάζοντά τινα θεσπίζεται καὶ ἐν τούτοις αὐτοῖς τὰ συντείνοντα εἰς τὸν θεοσεβῆ λόγον πάλιν ἰδίως ἐμφέρεται .
αὐτίκα γοῦν ἡ μὲν περὶ Βαβυλῶνος ὅρασις δόγμα καθολικὸν ἀνεκίνει τὸ περὶ τῆς προσδοκωμένης τοῦ θεοῦ δικαιοκρισίας καὶ ὡς εἰς ἔσχατον ἐρημίας ἡ Βαβυλὼν ἥξει καθαιρεθείσης ὑπὸ Μήδων τῆς τῶν Ἀσσυρίων ἀρχῆς ·
οὐ μὴν ὅτι ἔσται θυσιαστήριον ἐν Βαβυλῶνι οὐ δ ὅτι θεοσεβεῖς οἱ ἐν αὐτῇ γενήσονται εἴρηται .
ἡ δ ὅρασις Αἰγύπτου οὐκ αὐτῆς ἐρημίας , ἀλλὰ τῆς παρ αὐτοῖς εἰδωλολατρίας ἐδήλου , πλῆθός τε θεοσεβείας ἔσεσθαί φησι καὶ γνώσεως θεοῦ παρ αὐτοῖς Αἰγυπτίοις .
οὕτω καὶ τῇ Μωὰβ ἰδιάζοντά τινα προειπὼν τῶν παρ αὐτοῖς βωμῶν ἀφανισμὸν ἐπάγει , ἐκκλησίας τε θεοῦ σύστασιν καὶ Χριστοῦ θρόνον ἱδρυθήσεσθαι παρ αὐτοῖς θεσπίζει .
ὡσαύτως καὶ ἐν τοῖς περὶ Δαμασκοῦ πλεῖστα ὅσα ἐπενήνεκται περὶ ἐπιστροφῆς τῶν πάλαι τὸν θεὸν μὴ εἰδότων ὅσα τε ἄλλα διειλήφαμεν τὰ κατὰ τοὺς τόπους διερευνώμενοι καὶ ἐπὶ τοῦ παρόντος 0 .
τοιγαροῦν τὰ περὶ Τύρου λεγόμενα ἔχει μέν τινα ἰδιάζοντα περὶ τῶν ἐπελεύσεσθαι αὐτῇ μελλόντων , καὶ πάλαι πεπλήρωται κατὰ τοὺς τῶν Ἀσσυρίων χρόνους , ὑφ ὧν πολιορκηθεῖσα πέπονθε τὰ ἐμφερόμενα τῇ προφητείᾳ .
ὁ δ ἐπὶ τέλει τῆς ὑποθέσεως λόγος φάσκων 0 ·
καὶ ἔσται ἡ ἐμπορία αὐτῆς καὶ ὁ μισθὸς ἅγιος τῷ κυρίῳ 0 ·
οὐκ αὐτοῖς συναχθήσεται , ἀλλὰ τοῖς κατοικοῦσιν ἔναντι κυρίου τὸ κεφάλαιον τῆς προφητείας συντεῖνον εἰς ὑπόθεσιν θεοσεβείας παρίστησι .
τὸ ῥῆμα τοίνυν τὸ περὶ Τύρου ἐν τοῖς πρώτοις σημαίνει τὴν ἐπελθοῦσαν τῇ πόλει πολιορκίαν , καθ ὃν χρόνον ἐπιστὰς ὁ Ἀσσύριος μετὰ τῶν ἄλλων ἐθνῶν καὶ αὐτὴν εἷλε καὶ τὴν Σιδῶνα , ὡς καὶ ἐν ταῖς ἔξωθεν ἐμφέρεται ἱστορίαις .
εὕρομεν γοῦν παρὰ τοῖς τὰ Ἀσσύρια γραφῇ παραδεδωκόσιν ὡς ἐπελθὼν ὁ τῶν Βαβυλωνίων βασιλεὺς αὐτὸς ἐκεῖνος ὁ τὰ Ἱεροσόλυμα πορθήσας οὐ μόνην τὴν Παλαιστίνην , ἀλλὰ καὶ τὴν Ἀραβίαν καὶ τὴν Δαμασκὸν καὶ πᾶν τὸ Φοινίκων γένος ἐχειρώσατο .
κρίνας γὰρ ὁ θεὸς τὸν χρηματίζοντα αὐτοῦ λαόν , λέγω δὲ τὸν Ἰσραήλ , πικροτέρας ἐπιστρεφείας πεῖραν λαβεῖν διὰ τῆς τῶν Ἀσσυρίων ἐπιθέσεως , οὐ δὲ τὰ λοιπὰ παρῆλθεν ἔθνη ἀνεκδίκητα ὅσα ἦν ἐπαναστάντα τῷ Ἰσραὴλ κατὰ τὸν τῆς ἁλώσεως αὐτῶν χρόνον .
τίνα δὲ ἦν ταῦτα τὰ σκηνώματα τῶν Ἰδουμαίων καὶ οἱ Ἰσμαηλῖται , Μωὰβ καὶ οἱ Ἁγαρηνοί , Γεβὰλ καὶ Ἀμμὼν καὶ Ἀμαλήκ , ἀλλόφυλοι μετὰ τῶν κατοικούντων Τύρον ;
ὁρᾷς πῶς καὶ Τυρίων ἐμνήσθη ὡς καὶ αὐτῶν ἐπιθεμένων κατὰ τὸν τῆς πολιορκίας τοῦ λαοῦ χρόνον .
εἰκότως οὖν ἡ προφητεία καὶ τὰ τῇ Τύρῳ ἐπελευσόμενα σημαίνει καὶ τὸν χρόνον δὲ τῆς ἐρημώσεως Τύρου τοσοῦτον ἔσεσθαί φησιν , ὅσος γέγονε καὶ ὁ τῆς ἐρημίας τῆς Ἰερουσαλήμ .
λέγει γοῦν ·
καὶ καταλειφθήσεται Τύρος ἑβδομήκοντα ἔτη ὡς χρόνος βασιλέως καὶ ὡς χρόνος ἀνθρώπου ἑνός 0 .
ἐν τῷ καιρῷ τοίνυν ἐκείνῳ , καθ ὃν τὴν τοσαύτην ὑπέμεινεν ἐρημίαν ἡ Τυρίων πόλις , εἰκὸς ἦν αὐτοὺς μηκέτι μη δὲ τῇ συνήθει κεχρῆσθαι ἐμπορίᾳ ναυτικοὺς ὄντας καὶ πάντα πραγματείαις ταῖς διὰ θαλάσσης σχολάζοντας .
ὀλολύξατε , πλοῖα Καρχηδόνος , ὅτι ἀπώλετο , καὶ οὐκέτι ἔρχονται .
διὰ τί δὲ Καρχηδόνος ἐν τούτοις μνήμην ἡ προφητεία πεποίηται , ἀλλ ἐπειδήπερ ἦν τις Τυρίοις καὶ Καρχηδονίοις παλαιᾶς οἰκειότητος σχέσις , τῶν τὴν Ἀφρικὴν οἰκούντων ὑποδεξαμένους ποτὲ τοὺς Τυρίους οἱ καὶ πρῶτοι κτῖσται τῆς Καρχηδόνος γεγόνασιν .
ἀφανισθείσης τοίνυν τῆς Τύρου οὐκέτ ἦσαν οἱ τὰς ἐμπορίας ἐξ αὐτῆς κομίζοντες ἐπὶ Καρχηδόνα οὐ δὲ οἱ ἀπὸ τῆς Καρχηδόνος εἰωθότες διαπλεῖν ἐπὶ τὴν Τύρον .
ὀλολύξατε , πλοῖα Καρχηδόνος , ὅτι ἀπώλετο , καὶ οὐκέτι ἔρχονται ἐκ γῆς Κιτιέων , ἢ ἐκ γῆς Χεττιεὶμ κατὰ τοὺς λοιποὺς ἑρμηνευτάς .
λέγεται δὲ ἡ Κύπρος οὕτω δηλοῦσθαι καὶ Κίτιον εἶναι πόλιν ἐν αὐτῇ , δι ἧς παρέπλεον οἱ ἀπὸ τῆς Τύρου ναυτιλλόμενοι .
τὸ δ αἴτιον τοῦ μηκέτι τὰς συνήθεις ἐμπορίας τῶν Τυρίων γίγνεσθαι ἑξῆς παρίστησι λέγων ·
ἦκται αἰχμάλωτος , δῆλον δ ὅτι ἡ Τύρος 0 1 .
τίνι ὅμοιοι γεγόνασιν ;
ὁ μὲν Ἀκύλας σιωπήσατε , ὁ δὲ Σύμμαχος σιγήσατε οἱ κατοικοῦντες τὴν νῆσον εἰρήκασιν .
ἦν γάρ τις καιρός , ἐν ᾧ ἐμεγαλαύχουν φρυαττόμενοι καὶ ἐπαιρόμενοι καὶ λόγοις ἀλαζονικοῖς χρώμενοι , ἀλλὰ σιωπᾶν αὐτοὺς ταπεινωθέντας ὁ λόγος παρακελεύεται .
οἱ δ αὐτοὶ ἦσάν ποτε μεταβόλοι Φοινίκης , πλοῦτον πολὺν σωρεύοντες ὡς ἀμήτῳ παραβάλλεσθαι αὐτῶν τὸ πλῆθος τῆς πραγματείας , νῦν δὲ πάντων ἀθρόως ἀφῃρημένους καὶ τῶν νομιζομένων αὐτοῖς ἀγαθῶν στερηθέντας , αἰσχύνην καταχέεσθαι προσήκει μὴ μόνους , ἀλλὰ καὶ τοὺς ἐκ γειτόνων αὐτοῖς οἰκοῦντας Σιδωνίους , μονονουχὶ καὶ τῆς θαλάσσης αὐτῆς φωνὴν ἀφιείσης καὶ ἀποθρηνούσης αὐτοὺς διὰ τὸ μηκέτ ἔχειν οὓς θρέψειε νεανίσκους καὶ παρθένους .
ὅτι τὸ παλαιὸν ὥσπερ θαλάσσης ὄντες γεννήματα ὑπ αὐτῆς ἐτρέφοντο , ὅτε ἤνθει τὰΤυρίων πράγματα , νῦν δ ὅτε μηκέτι ἐστίν , εἰκότως ἀποκλάεται αὐτοὺς ἡ θάλασσα καὶ ἡ ἰσχὺς αὐτῶν ἀποθρηνεῖ ὡς ἐπὶ τέκνοις ἀπολωλόσιν ὀλοφυρομένη 0 .
ἀλλὰ καὶ ἡ Αἴγυπτος ἐκ γειτόνων φησὶ παρακειμένη ἐν ὀδύνῃ καταστήσεται φροντίζουσα καὶ ἀγωνιῶσα περὶ ἑαυτῆς , μή πη τὰ ὅμοια πάθοι τῇ Τύρῳ .
ὧν οὕτω γενομένων , εἰ δύνασθέ φησιν οἱ μετὰ τοὺς ἀπολωλότας ὑπολειφθέντες ἐν τῇ Τύρῳ , διάβητε φεύγοντες ἐπὶ τοὺς ὑμετέρους ἀποίκους τοὺς τὴν Καρχηδόνα οἰκοῦντας .
κ ἀκεῖσε ἀπομείναντες ἀποκλαύσασθε τὴν ἑαυτῶν πατρίδα καταμεμφόμενοι μὴ ἑτέρους ἐφ οἷς πεπόνθατε , ἀλλὰ τὴν ὑμῶν αὐτῶν ὑπερηφανίαν καὶ τὴν ὕβριν , ᾗ πάντας ἀνθρώπους περιβάλλειν ἐπειρᾶσθε .
τὰ δὲ συμβεβηκότα ὑμῖν , ὦ Τύριοι , μὴ εἱμαρμένης ἐπιγράφετε ἀνάγκῃ , ἀλλὰ ζητήσατε παρ ἑαυτοῖς , τίς ταῦτα ἐβουλεύσατο , τίς ἔκρινε ταῦτα παθεῖν τὴν ὑμετέραν πατρίδα ·
ζητοῦντες γὰρ εὑρήσετε θεοῦ δικαίᾳ κρίσει ταῦτα αὐτῇ συμβεβηκέναι ·
κύριος γὰρ σαβαὼθ ὁ παρὰ μόνοις Ἑβραίοις θεολογούμενος τοῦτον ἐξήνεγκε τὸν ὅρον , οὐ μόνης τῆς Τύρου τὴν ὕβριν καὶ τὴν ὑπερηφανίαν ταπεινῶν , ἀλλὰ καὶ τῶν λοιπῶν ἀθέων καὶ ἀσεβῶν ἐθνῶν .
διὸ καὶ τῇ Βαβυλῶνι τὰ ὅμοια διὰ τῶν ἔμπροσθεν ἠπείλει καὶ τῇ Μωὰβ καὶ τῇ Δαμασκῷ καὶ τοῖς λοιποῖς τοῖς προωνομασμένοις ·
θεὸς γάρ ἐστιν ὑπερηφάνοις ἀντιτασσόμενος , ταπεινοῖς δὲ διδοὺς χάριν .
μηκέτι τοίνυν ἐπαίρου , ὦ αὕτη μεγαλαυχουμένη ἐπὶ τῷ ἐκ θαλάσσης ποριζομένῳ σοι πλούτῳ , ταπεινωθεῖσα δὲ περὶ τὴν σεαυτῆς ἀσχολοῦ γῆν γεωπονοῦσα καὶ ἐκ τῶν ἀπὸ γῆς καρπῶν τρεφομένη ·
πέπαυται γάρ σοι τὰ ἀπὸ θαλάττης κέρδη .
καὶ γὰρ τούτων ἀπολαύουσα οὐκ ἔφερες σαυτῆς τὴν εὐδαιμονίαν , ἀλλ ἐξύβριζες παροξύνουσα βασιλεῖς πάντας τοὺς πλησιοχώρους .
πλὴν οὐκέτι σοι πράττειν ταῦτ ἐξέσται οὔ τε καθ ἑτέρων οὔ τε κατὰ τῆς πλησίον σου Σιδῶνος , ἣν καὶ αὐτὴν ἀδικεῖν ἐπεχείρεις .
ἀλλὰ καὶ εἰ ἀπέλθοις εἰς Κίτιον , τὴν ἀνωτέρω λεχθεῖσαν Κυπρίων πόλιν , ὡς πρὸς γνώριμον καὶ ἐκ παλαιοῦ συνήθη καὶ φίλην , οὐδ  ἐκεῖ ἀνάπαυσις ἔσται σοι τοῦ πανταχόθεν ἐλαύνοντος καὶ ἀποκλείοντός σε .
εἰ δὲ καὶ εἰς τὴν Χαλδαίων γῆν αὐτομολῆσαι θελήσειας , ἴσθι ὅτι καὶ ἡ τούτων βασιλικὴ πόλις ἡ Βαβυλὼν ἔρημος ἔσται διὰ τοὺς οἰκήσαντας αὐτὴν ἀσεβεῖς καὶ ὑπερηφάνους ἄνδρας , ὅθεν καὶ ὁ τοῖχος αὐτῆς πέπτωκεν , λέγω δὲ ἡ δύναμις ἡ βασιλική , δι  ἧς τὸ παλαιὸν ὠχύρωτο .
ποίαν τοίνυν ἄλλην καταφυγὴν ἕξεις ἢ ὁπόθεν ἐλπίδα σωτηρίας σεαυτῇ ποριεῖς 0 ;
διὸ θρηνεῖν εὔλογον τοὺς ἀποίκους τοὺς ὑμετέρους , λέγω δὲ τοὺς Καρχηδονίους , σὲ τὴν Τύρου ὀχύρωμα αὐτῶν ποτε γενομένην , τὰ δὲ προφητευόμενα κατὰ τῆς Τύρον πάντα ἐν ὀλίγοις ἔτεσιν συντελεσθήσεται , ἐν ὅσοις καὶ ἡ τῷ θεῷ ἀφιερωμένη πόλις Ἰερουσαλὴμ κατέστη ἔρημος 0 .
ἔκρινε γὰρ ὁ θεὸς ἀνθρώπου ἑνὸς ζωῆς χρόνον , λέγω δὲ ἑβδομήκοντα ἔτη , ἀνορίσαι τῇ μελλούσῃ διαλήψεσθαι ἐρημίᾳ τὴν Τύρον ἢ καὶ βασιλέως ἑνὸς πολυετοῦς ἀρχήν .
ἐν δὲ τούτοις τοῖς ἑβδομήκοντα ἔτεσιν ᾠδὴν καὶ ᾆσμα περὶ τῆς σῆς ἐρημίας ᾄσουσι πάντες ἄνθρωποι οἱ πάλαι σε ἀκριβῶς εἰδότες ὡς ἐπὶ γυναικὶ ἐκπεσούσῃ τῆς ἰδίας τιμῆς 0 .
καὶ σὺ δὲ αὐτὴ περίελθε τὸν χρόνον τῆς σῆς ἐρημίας ῥεμβομένη καὶ τόπον ἐκ τόπου μεθισταμένη καὶ εἰς τὰ λοιπὰ ἔθνη ἐκπορνεύουσα , ἅτε δὴ ἐπιλελησμένη ἐκ τοῦ θεοῦ .
εἰ δὲ δύνασαι λαβοῦσα τὴν σεαυτῆς κιθάραν μηκέτι πορνικῶς , ἀλλ ἐπιστημονικῶς χρήσασθαι τῷ σεαυτῷ ὀργάνῳ πολλὰ κιθάρισον καὶ πολλὰ ᾆσον δι εὐχῶν καὶ ἱκετηρίων τῶν πρὸς τὸν θεόν .
οὕτω γὰρ ἔσται σοῦ ποτε μνεία παρὰ τῷ θεῷ , εἰ τοῖς μέλεσι τοῦ σώματος καὶ τοῖς αἰσθητηρίοις αὐτοῖς εὖ ἡρμοσμένοις κιθάρας δίκην ἐπιστημόνως χρήσαιο σωφρόνως βιοῦσα καὶ θεῷ ἀρεσκόντως ᾄδουσα ·
οὕτω γάρ σου μνεία γενήσεται καταξιώσαντός σε τῆς ἑαυτοῦ μνήμης τοῦ θεοῦ .
αὐτίκα γοῦν συμπερανθέντος τοῦ προλελεγμένου χρόνου ἐπισκοπῆς τῆς παρ αὐτοῦ τεύξῃ καὶ αὖθις ἀποκατασταθήσῃ εἰς τὸ ἀρχαῖον , ὥστε πάλιν συστῆναι ἐν σοὶ ἐμπόριον καὶ τοὺς ἁπανταχόθεν συρρεῖν ἐπὶ σὲ σπεύδοντας καὶ τὰς ἑαυτῶν πραγματείας ἐπὶ σοὶ κομίζοντας .
ταῦτα καὶ τὰ ἐχόμενα τῆς αὐτῆς διανοίας περὶ τῆς καταλαβούσης τὴν Τύρον ἐρημίας , περί τε τῆς ἀνανεώσεως αὐτῆς , ἥτις εἰσέτι καὶ νῦν συνέστηκε , διελθὼν ὁ λόγος ἐπιφέρει ·
καὶ ἔσται ἡ ἐμπορία αὐτῆς καὶ ὁ μισθὸς ἅγιος τῷ κυρίῳ .
τὸ δ ἀκριβὲς ἐξετάζων τῆς ἀναγνώσεως ἐπέστησα τῇ τοῦ Ἀκύλου ἑρμηνείᾳ φησάσῃ ·
καὶ ἔσται ἐμπόριον αὐτῆς καὶ μίσθωμα ἡγιασμένον τῷ κυρίῳ .
οὕτω δὲ ἀκριβῶς ἡ Ἑβραϊκὴ φωνὴ δίχα τῶν ἄρθρων ἐμπόριον καὶ μίσθωμα περιέχει , οὐ κατὰ τοὺς Ἑβδομήκοντα ἡ ἐμπορία καὶ ὁ μισθός , δι οὗ δοκεῖ σημαίνεσθαι πᾶσα ἡ ἐμπορία καὶ πᾶς ὁ μισθός , ἀλλὰ κατὰ τὸν Ἀκύλαν ἐμπόριον αὐτῆς καὶ μίσθωμα ἡγιασμένον τῷ κυρίῳ 0 ·
οὐ γὰρ πᾶν τὸ ἐμπόριον αὐτῆς οὐ δὲ πᾶν τὸ μίσθωμα αὐτῆς , ἀλλὰ μέρος τι τοῦ ἐμπορίου καὶ μέρος τι τοῦ μισθοῦ ἔσται ἡγιασμένον τῷ κυρίῳ 0 .
ὃ δὴ καὶ πληροῦται καθ ἡμᾶς αὐτούς ·
τῆς γὰρ ἐκκλησίας τοῦ θεοῦ ἱδρυμένης ἐν τῇ Τυρίων πόλει , ὥσπερ οὖν καὶ ἐν τοῖς λοιποῖς ἔθνεσι πολλὰ τῶν ἐν αὐτῇ μισθωμάτων , τῶν τε ἐκ πραγματείας ποριζομένων ἁγιάζεται τῷ κυρίῳ προσφερόμενα τῇ ἐκκλησίᾳ αὐτοῦ 0 ·
ἅπερ οἱ κομίζοντες προσφέρουσι σὺν εὐλαβείᾳ , οὐχ ἑαυτοῖς οὐ δ ἵνα αὐτοὶ χρήσωνται τοῖς τῷ θεῷ προσφερομένοις δώροις , ἀλλὰ τοῖς κατοικοῦσιν ἔναντι κυρίου , δηλαδὴ τοῖς παρέδροις τοῦ θυσιαστηρίου ·
οὕτω γὰρ ὁ κύριος διετάξατο τοῖς τὸ εὐαγγέλιον καταγγέλλουσιν ἐκ τοῦ εὐαγγελίου ζῆν , καί ·
οἱ τῷ θυσιαστηρίῳ παρεδρεύοντες τῷ θυσιαστηρίῳ συμμερίζονται .
τούτοις οὖν αὐτοῖς ὡς ἂν ἱερεῦσι τοῦ θεοῦ τοῖς κατοικοῦσιν ἔναντι κυρίου τὰς ἀπαρχὰς προσφέροντες οἱ δηλωθέντες ἔργῳ πληροῦσι τὴν φάσκουσαν προφητείαν 0 ·
καὶ ἔσται ἐμπόριον αὐτῆς καὶ μίσθωμα αὐτῆς ἡγιασμένον τῷ κυρίῳ καὶ οὐκ αὐτοῖς συναχθήσεται , ἀλλὰ τοῖς κατοικοῦσιν ἔναντι κυρίου .
μετέχει δὲ θαύματος ὁ λόγος , εἰ Τύριοι οἱ εἰδωλολάτραι καὶ πάντοτε τοῦ Ἰσραὴλ ἐχθροὶ ἤμελλον δῶρα καὶ ἀπαρχὰς τῆς ἐμπορίας αὐτῶν τῷ θεῷ τοῦ Ἰσραὴλ προσφέρειν , μεῖζον δὲ τοῦ λόγου τὸ ἀποτέλεσμα τυγχάνει ἔργοις αὐτοῖς καθ ὑμᾶς πληρούμενον .
πᾶσα ἡ ἐμπορία αὐτῆς φαγεῖν καὶ πιεῖν καὶ ἐμπλησθῆναι εἰς πλησμονὴν μνημόσυνον ἔναντι κυρίου 0 .
ἃ δὴ καὶ ὁ Σύμμαχος σαφέστερον ἡρμήνευσεν εἰπών ·
τοῖς γὰρ κατοικοῦσιν ἐνώπιον κυρίου ἔσται ἡ ἐμπορία αὐτῆς φαγεῖν εἰς πλησμονὴν καὶ περιβαλέσθαι εἰς τὸ παλαιῶσαι , οἷς ἀκολούθως καὶ τὴν παρὰ τοῖς Ἑβδομήκοντα διάνοιαν ἐφαρμόσομεν ·
τοῖς γὰρ κατοικοῦσιν ἔναντι κυρίου ἔσται τὰ ἀπὸ τῆς ἐμπορίας αὐτῆς ὥστε φαγεῖν καὶ πιεῖν καὶ ἐμπλησθῆναι εἰς συμβολὴν καὶ εἰς μνημόσυνον ἔναντι κυρίου .
εἰ μὲν οὖν εἴη προσκείμενον κατὰ τοὺς Ἑβδομήκοντα τό ·
πᾶσα ἡ ἐμπορία αὐτῆς φαγεῖν καὶ πιεῖν , ἄλλως ἂν ἀποδοθείη ὁ λόγος , ἐπεὶ δ οὔ τε ἡ Ἑβραϊκὴ ἀνάγνωσις οὔ τε οἱ λοιποὶ ἑρμηνευταὶ τὸ πᾶσα ἡ ἐμπορία αὐτῆς εἰρήκασι , μέρος δέ τι τῆς ἐμπορίας αὐτῆς καὶ τοῦ μισθοῦ τοῖς κατοικοῦσιν ἔναντι κυρίου ὑπὸ τῶν πιστῶν τῶν τὴν Τύρον οἰκούντων προσφέρεσθαι δεδηλώκασιν 0 .
ἔργῳ δείκνυται τὸ συμπέρασμα τοῦ θεσπίσματος πεπληρωμένον κατὰ ἀποδοθέντα λόγον .
τίς δὲ τούτοις ἐντυγχάνων οὐκ ἀποθαυμάσει τὴν πρὸ τοσούτων χρόνων γενομένην πρόρρησιν , ἣ τοὺς εἰδωλολάτρας καὶ ἐκτόπως περὶ τὴν πολύθεον πλάνην ἐπτοημένους , Ἰουδαίων τε ὄντας ἐχθροὺς καὶ πολεμίους πάντοτε εἰς τοσοῦτον ἥξειν μεταβολῆς φησιν , ὡς τὸν παρὰ Ἰουδαίοις τιμώμενον θεὸν γνώσεσθαι καὶ δῶρα αὐτῷ προσάξειν , ἃ δὴ καὶ ταῦτα διὰ τῆς τοῦ σωτῆρος ἡμῶν Ἰησοῦ Χριστοῦ χάριτος ἔργοις ἀποτελεσθέντα δείκνυται .
ἐν τούτοις περιγραφὴν ἔχουσιν αἱ περὶ τῶν ἀλλοφύλων ἐθνῶν προφητεῖαι , τὰ δ ἑξῆς ἑτέρας ἅπτεται ὑποθέσεως .
ἀρχόμενος ὁ προφήτης τὰ κατὰ τῆς Ἰουδαίας καὶ κατὰ τῆς Ἰερουσαλὴμ ἑώρα προϊὼν δὲ μετὰ πολλὰ τὰ μεταξὺ λελεγμένα τὰ περὶ τῶν ἀλλοφύλων , διεξῆλθεν εἶτα μερικὴν μνήμην ποιησάμενος τῶν κατηριθμημένων ἐθνῶν , ἀκολούθως διὰ τῶν προκειμένων καθολικὴν ἐκτίθεται προφητείαν περὶ πάσης θεσπίζων τῆς οἰκουμένης ·
ἐπειδὴ γὰρ τοῦ κυρίου ἡ γῆ καὶ τὸ πλήρωμα αὐτῆς 0 .
εἰκότως ὡς ἂν εἰ πάντων ἀνθρώπων κηδόμενος διαστέλλεται τῇ οἰκουμένῃ τὰ περὶ τῆς μελλούσης ἅπαντας ἀνθρώπους διαλήψεσθαι τοῦ θεοῦ κρίσεως , ἐν ἡμέρᾳ ὅτε κρίνει ὁ θεὸς τὰ κρυπτὰ τῶν ἀνθρώπων 0 .